37. ΝΟΜΟΘΕΤ. ΔΙΑΤΑΓΜΑ υπ΄ αριθ. 80 της 21/26 Ιουλ. 1973 (ΦΕΚ Α΄ 156) Περί επεκτάσεως των διατάξεων του Ν.Δ. 1064/71, περί χορηγήσεως ειδικού επιδόματος εις κατηγορίας τινάς προσωπικού Ιδρυμάτων αρμοδιότητος Υπουργείου Κοινωνικών Υπηρεσιών και επί ετέρων κατηγοριών προσωπικού. ΄Αρθρ.1.-1.Επεκτείνονται αι διατάξεις του Ν.Δ. 1064/71 (ανωτ. αριθ. 31) επί των κάτωθι κατηγοριών προσωπικού Νομικών προσώπων Δημοσίου Δικαίου, αρμοδιότητος Υπουργείου Κοινωνικών Υπηρεσιών, υπηρετούντος επί σχέσει εργασίας Δημοσίου Δικαίου και ανεξαρτήτως βαθμού. Α΄. Εκ του προσωπικού των Νοσηλευτικών Ιδρυμάτων Ν.Δ. 2592/53 «περί οργανώσεως της Ιατρικής Αντιλήψεως»: α.Εις τους φύλακας ασφαλείας και δρομείς - μεταφορείς. β.Εις τας εργασιοθεραπευτρίας και απασχολησιοθεραπευτρίας. γ.Εις τους φυσιοθεραπευτάς και εις τας φυσιοθεραπευτρίας. Β΄.Εκ του προσωπικού του Πατριωτικού Ιδρύματος Κοινωνικής Προνοίας και Αντιλήψεως: α.Εις τας εργασιοθεραπευτρίας. β.Εις τους φυσιοθεραπευτάς και εις τας φυσιοθεραπευτρίας. Γ΄.Εκ του προσωπικού  των κάτωθι Ιδρυμάτων: α.Εις τας μαγειρίσσας, ραπτρίας και πλυντρίας των Εθνικών Ορφανοτροφείων και Οικοτροφείων. β.Εις τας μαγειρίσσας των Εθνικών Παιδικών Σταθμών και των Εθνικών Αγροτικών Νηπιοτροφείων. γ.Εις τους μαγείρους, βοηθούς μαγείρων, τραπεζοκόμους, πλυντρίας σιδηρωτρίας και υπευθύνους πλυντηρίων των Ιδρυμάτων Κοινωνικής Προνοίας Ν.Π.Δ.Δ. (Γηροκομεία, Άσυλα Ανιάτων, Πρεβεντόρια), του Εθνικού Ιδρύματος Αποκαταστάσεως Αναπήρων και του Εθνικού Ιδρύματος Προστασίας Απόρων Παίδων Μακεδονίας «Ο Αριστοτέλης». δ.Εις τας αδελφάς και τους άρρενας νοσοκόμους ως και βοηθούς νοσοκόμους των Πρεβεντορίων, του Εθνικού Ιδρύματος Αποκαταστάσεως Αναπήρων και του Εθνικού Ιδρύματος Προστασίας Απόρων Παίδων Μακεδονίας «Ο Αριστοτέλης». ε.Εις τας εργασιοθεραπευτρίας, τους φυσιοθεραπευτάς, τας φυσιοθεραπευτρίας, και τους τραυματιοφορείς του Εθνικού Ιδρύματος Αποκαταστάσεως Αναπήρων. Δ΄.Εκ του Ιδρύματος Κοινωνικών Ασφαλίσεων (Ι.Κ.Α.): α.Εις τους μαγείρους. β.Εις τους καθαριστάς μαγειρικών σκευών. γ.Εις τας αδελφάς νοσοκόμους τας απασχολουμένας εις θεραπευτήρια του Ιδρύματος. 2.Η παρ. 2 του άρθρ. 1 του Ν.Δ. 1064/71 εφαρμόζεται και εν προκειμένω. ΄Αρθρ.2.-Δια Π.Δ/των εκδιδομένων τη προτάσσει των Υπουργών Οικονομικών, Κοινωνικών Υπηρεσιών και του κατά περίπτωσιν αρμοδίου Υπουργού, αι διατάξεις του Ν.Δ. 1064/71, δύνανται να επεκτείνωνται και επί ετέρων κατηγοριών προσωπικού Ν.Π.Δ.Δ., ως και επί προσωπικού νοσοκομείων και νοσηλευτικών Ιδρυμάτων των Ενόπλων Δυνάμεων, εργαζομένου επί σχέσει εργασίας Δημοσίου Δικαίου, εξαιρέσει του διοικητικού και επιστημονικού τοιούτου. ΄Αρθρ.3.-Η ισχύς του παρόντος άρχεται από 1ης Ιαν. 1973. (Αντί για τη σελ. 158,13(α) Σελ. 158,13(β) Τεύχος 738-Σελ. 55 Προσωπικό Νοσηλευτικών Ιδρυμάτων 34.Β.β.36-37 